**יהדות העולם**

**ראציונל:**

ישראלים רבים אינם מכירים את סיפורן של הקהילות היהודיות בעולם. ההתייחסות הישראלית ליהדות התפוצות נשענת פעמים רבות על סטראוטיפים של תיירים מתלהבים מתגלית, או כתורמים בלבד. כשליחים חוזרים המחזירים את השליחות הביתה, חלק ממשימתנו היא להכיר לישראלים את העושר התרבותי והיהודי של יהדות העולם, בשאיפה שזו תחזק את תחושת העמיות ותבטיח עתיד חזק ובריא יותר לעם היהודי באשר הוא.

**מטרות:**

* המשתתפים יחשפו לנוכחותם ועשורן של הקהילות היהודיות בעולם.
* המשתתפים יבינו שהסיפור היהודי- ישראלי הוא רק חלק מסיפורו של העם היהודי.
* המשתתפים ידונו באתגרים ובהזדמנויות הקיימות בעקבות הפיזור של העם היהודי בעולם.

**\*\*\*הכנה למפגש:**

כחלק מההכנה למפגש אנו מציעות לכם להקשיב לפרק 3 ["היהודי הנודד"](https://podcasts.apple.com/us/podcast/%D7%A4%D7%A8%D7%A7-3-%D7%94%D7%99%D7%94%D7%95%D7%93%D7%99-%D7%94%D7%A0%D7%95%D7%93%D7%93/id1504209200?i=1000469326033) בפודקאסט "נשלחנו כך" של בית הספר לשליחות העוסק ביהדות העולם .

ציוד דרוש:

1. דפי מפות מצולמים למשתתפים
2. צבעים
3. מחשב ומקרן

**מהלך הפעילות: (כשעה וחצי)**

1. **תרגיל- יהדות העולם (15 דקות)**
2. כל משתתף יקבל דף עם [מפת העולם](https://drive.google.com/file/d/1sxrJHe2JNq6ONdt6qjJ9ecu2eNkJ1p_8/view?usp=sharing). המשתתפים יצבעו את המדינות השונות במפה שלדעתם יש בהם קהילה יהודית. ניתן לבקש מהם לצבוע כל מדינה בגוון כהה עד בהיר ביחס לכמות היהודים שהם חושבים שחיים בכל מקום. (הרבה יהודים= צבע כהה ולהיפך).
3. בסיום התרגיל האישי נבקש מהמשתתפים להציג את המפות שלהם במרכז החדר על הרצפה, נתבונן יחד וננסה לחלץ תמונה קבוצתית: איפה חיים היום יהודים? היכן נמצאים המרכזים הגדולים הגדולים של היהודים בעולם.
4. דיון קצר:

* נשאל את המשתתפים אם התרגיל הזה היה קל/קשה עבורם?
* כמה אנחנו מכירים את יהדות העולם? למה?

1. **איפה? כמה? למה?- (25 דקות)**

נחלק למשתתפים או נקרין להם את [הנתונים המספריים של דלה-פרגולה](https://drive.google.com/file/d/15MEdsAFSrtjnh00QIrus-qVSQkbH_lk5/view?usp=sharing) מ2019, על מספרי יהודים בעולם. (הטבלה מחולקת למספר יהודים לפי הגדרה מחמירה של אמא יהודיה, וכן לפי זכאי חוק השבות= אחד מהצדדים בשלושת הדורות הקודמים היה יהודי).

**שיחה:**

* האם משהו הפתיע אותם במספרים האלו?
* האם הכירו את הפיזור הזה של היהודים בעולם?
* אלו מגמות עולות מהנתונים?
* היכן נמצאים המרכזים היהודיים הגדולים בעולם? (ישראל, ארה" ב ואח"כ צרפת, קנדה, רוסיה וארגנטינה).
* כיצד הגיעו היהודים לעולם? (ניתן לתת רקע קצר על כך שאחרי חורבן בית ראשון ושני נלקחו יהודים מארץ ישראל לגלות והתיישבו במדינות שונות בעולם תחת האימפריה האשורית והבבלית. מרכזיים יהודיים חזקים הוקמו בעולם בתחילה בבל ואחר כך בספרד ובהמשך באירופה, רוסיה ומאוחר יותר בעולם החדש בארה"ב, עם הקמת התנועה הציונית עלו יהודים לישראל והקימו בה מרכז יהודי ומדינה יהודית שמהווה היום בית לכחצי מהעם היהודי בעולם) להרחבה ניתן לקרוא [כאן](https://he.wikipedia.org/wiki/%D7%99%D7%94%D7%95%D7%93%D7%99%D7%9D), או להשתמש בנתונים מהפודקאסט שהצעו מעלה.

1. **מי אתם יהודי העולם? (20 דקות)**

* ניתן להקרין סרטון שמורכב מסרטונים שצילמו נערים ונערות יהודים מסביב לעולם. לסרטונים לחצו [כאן](https://lo.cet.ac.il/player/?document=10bc25c9-ab9e-4449-8352-85a7cbb8c1dd&language=he#pageId=page_3&documentId=10bc25c9-ab9e-4449-8352-85a7cbb8c1dd) .
* ניתן להציג ולנתח את השקופית [כאן](https://drive.google.com/file/d/1YYFVd0xegfzSRlXSetFIESKkKRZq0iMO/view?usp=sharing) המציגה נתונים מעניינים על הקהילות היהודיות בעולם נכון למחקר שנערך ב2019 .
* ניתן להשתמש במצגת שמציגה נתונים על יהדות ארה"ב כמרכז היהודי השני בגודלו בעולם. [כאן](https://drive.google.com/file/d/1ardJLKZpm-20etgGY6BVoo_a4LRWU2s2/view?usp=sharing).
* ניתן להשתמש בסרטון שמציג את התפתחות הזרמים השונים ביהדות כדי לעורר שיחה על ביטויים שונים של זהות יהודית ברחבי העולם. [כאן.](https://www.youtube.com/watch?v=zUNpC9Vjftg)

4. **דיון:** **(20 דקות)**

* אילו אתגרים עולים בעיניכם מהפיזור של היהודים בעולם?
* אילו הזדמנויות מספק הפיזור?
* מה המקום של ישראל בתמונה העולמית של העם היהודי?
* האם חשוב שיהודים יחיו במקומות שונים בעולם? למה?
* האם חשוב לנו כיהודים ישראלים להכיר ולשמור על קשר עם יהדות העולם? מדוע?

1. **סיכום (10 דקות)**

לעבור על המהלך השלם שעשינו במפגש, החל מהכרות עם הפיזור של היהודים בעולם, דרך הכרות עם המספרים והמאפיינים של הקהילות השונות.

הבנו שכיום, בעקבות התנועה הציונית, ישראל הינה המרכז הגדול ביותר בעולם בו חיים יהודים ויש לה משמעות גדולה ותפקיד מרכזי בחיי העם היהודי המפוזר בעולם. יחד עם זאת, כחלק מהעם היהודי עלינו להכיר בכך שבמשך אלפי שנים חייו יהודים במקומות שונים בעולם ובנו בהם את ביתם. זהותם היהודית של יהודי העולם מגוונת ועשירה ויש לנו מה ללמוד אלו מאלו. הקשר בין חלקי העם היהודי מחזק את כל הקהילות היהודיות באשר הן, כולל את מדינת ישראל, וחשוב להמשכיות ולהתפתחות העם היהודי בעתיד.